שיחה:עינות ירדן

message: תבנית החשיבות הונחה היום בצהריים ע"י גילגמש, שכתב בתקציר העריכה: "על פניו לא עומד בתקן המקובל". מהו התקן המקובל לכתיבת ערכים על בתי ספר תיכוניים? הרי הניסיון לגבש קווים מנחים לא צלח בינתיים, ואין מדיניות רשמית ואחידה בנושא. עמדתי לעניין זה ידועה: עקרונית, כל בית ספר תיכון זכאי לערך. Lostam - שיחה 16:06, 22 בנובמבר 2011 (IST)
replies: text: הייתי מוסיף שהערך עלה ב-8 בספטמבר 2008, וכמעט לא השתנה מאז 24 בספטמבר 2008. להלן הציטוטים הרגילים:

text: "אין לנו עדיין קווים מנחים לכתיבת ערכים על בתי ספר, למרות שלמיטב זכרוני היו מספר ניסיונות ליצור קווים מנחים כאלה. בהיעדר קווים מנחים, השקפתי היא שיש מקום לכתוב ערך על כל בית ספר שקיים כבר מספר שנים (קשה לי לקבוע איפה בדיוק עובר הגבול), שיש לו כבר היסטוריה, ובלבד שיש בערך תוכן ממשי. בית ספר הוא מוסד ציבורי שמשפיע בכל עת על חייהם של מאות אנשים וברבות השנים משפיע על אלפי אנשים". הנוסח הוא של משתמש:Lostam.

text: "היו כמה הצבעות מחיקה על תיכונים במדינת ישראל, כולן (למיטב זכרוני) נכשלו. יש קטגוריה :קטגוריה:בתי_ספר_תיכוניים_בישראל שלא מכילה את כל ערכי התיכונים (כמה תיכונים נמצאים למשל ב:קטגוריה:תל_אביב-יפו:_בתי_ספר והקטגוריות המקבילות בערים אחרות ולא בקטגוריית התיכונים). מי שמעוניין למחוק, צריך להסביר מה ההבדל בין התיכון הזה לשאר עשרות הערכים. לדעתי כל תיכון במדינת ישראל שמשפיע על מאות אנשים בשנה זכאי לערך. בברכה,  --איש המרק - שיחה 09:04, 23 באוגוסט 2011 (IDT)." מתוך שיחה:תיכון "מור מטרו ווסט" רעננה, גזירה והדבקה בלבד--א 158 - שיחה 18:02, 22 בנובמבר 2011 (IST)
replies: text: : מסכימה עם הדברים שנאמרו. שכתבתי את הערך והסרתי את תבנית השכתוב. תובנה עגומה משהו: כשנכנסתי לאתר בית הספר לבדוק את אמינות המידע גיליתי שהניסוחים המסורבלים הועתקו ממנו כמו שהם... המשפט הראשון "שיטת החונכות, אשר לאחר נסיונות ראשוניים, ושנות נסיון רבות בעינות ירדן, עוברת בבתי ספר ומראה תוצאות." הוא אפילו לא משפט! אין בבית הספר אף מורה (לפחות לספרות או ללשון) שיודע לנסח טקסט כהלכה? קצת מטריד... Trilliane - שיחה 20:16, 22 בנובמבר 2011 (IST)
replies: text: ::עמדתכם אכן ידועה, אך כשם שציינתם שאין לנו מדיניות בעניין, ראוי להזכיר שבאותה מידה אין לנו גם מדיניות לפיה "כל בית ספר זכאי לערך". זכרונו של איש המרק כנראה קצר, כאן, למשל, הוחלט על מחיקת בית ספר (יש דוגמאות נוספות, הסתפקתי באחת). משכך, עליכם לשכנע שבית הספר הספציפי הזה מצדיק קיומו של ערך, ולא להסתפק באמירה הכללית "לדעתי כל בית ספר זכאי לערך". (לי, כרגע, אין דעה בעניין הערך הזה). עידו • שיחה 20:27, 22 בנובמבר 2011 (IST)
replies: text: ::: לא מסכימה שהטיעון צריך להיות ספציפי ולא כללי. גם טיעון כללי שכל מוסד מסוג X זכאי לערך הוא טיעון לגיטימי, והעובדה שבעבר הצליחו למחוק ערכים מקבילים (כמו למשל ערך על אולפנה קטנה וחדשה יחסית) לא מעלה ולא מורידה ממנו (בעיקר מצערת אותי). בכל מקרה, התרשמתי שיש כאן בית ספר בעל גישה חינוכית לא שגרתית, אז אם אתה מחפש את הנימוק המיוחד, בבקשה. Trilliane - שיחה 20:50, 22 בנובמבר 2011 (IST)
replies: text: :::: מה לא שגרתי וייחודי בגישתו החינוכית של בית הספר הזה? חיפה-חיפה-עיר-עם-עתיד - שיחה 09:16, 23 בנובמבר 2011 (IST)
replies: text: ::::: הגישה הדמוקרטית? החונכות? אלה לא דברים שקיימים בתיכונים סטנדרטיים. Trilliane - שיחה 09:26, 23 בנובמבר 2011 (IST)
replies: text: :::::: אלה דברים שקיימים במספיק בתי ספר כדי שלא ניתן יהיה לכנותם ייחודיים. הרצון להשאיר הכל (ו"לפרגן" לכל מי שרוצה למצוא מידע על משהו בויקיפדיה) גורם לך לשרבט נימוקי חשיבות חסרי כל בסיס. זה לא יעבוד. הערך הזה יילך להצבעת מחיקה. חיפה-חיפה-עיר-עם-עתיד - שיחה 09:28, 23 בנובמבר 2011 (IST)
replies: text: :::::::לעידו - האם תוכל להפנות אותי לדף מדיניות רשמי שבו נקבע שכל מנכ"ל משרד ממשלתי זכאי לערך, או לדף המדיניות שבו נקבע שכל פרופסור מן המניין זכאי לערך? למיטב ידיעתי אין מדיניות רשמית כזו, ועדיין זה נחשב להבהרת חשיבות מקובלת. מעבר לכך, לפחות בכל הנוגע לנימוק העקרוני שלי, שצוטט כאן ע"י א 158, צריך משהו מעבר ל"כל בית ספר תיכון זכאי לערך". אני נוטה להסכים שהחשיבות של בית ספר תיכון שהוקם לפני שנתיים-שלוש, ועדיין לא הצמיח בוגרים או הצמיח מחזור אחד - מוטלת בספק וצריכה הוכחה מיוחדת. אבל ביה"ס נשוא הערך קיים כבר כ-60 שנים, יש לו היסטוריה ארוכה, מדובר על מוסד ציבורי שבחישוב גס סביר להניח שברבות שנותיו הצמיח כבר מעל 10,000 בוגרים. לכן, לביה"ס הזה ולכל בי"ס דומה לו בוודאי שיש חשיבות. כמובן שהערך זקוק להרחבה. חסרים בו נכון לעכשיו פרטים על ההיסטוריה שלו - מה עבר עליו מאז הקמתו ב-1953 ועד היום, מס' התלמידים הלומדים בו, מס' המורים המלמדים בו וכו'. Lostam - שיחה 12:03, 23 בנובמבר 2011 (IST)
replies: text: ::::::::מצטרף לנימוקים של לאסתם. כל בית ספר תיכון לדעתי, כמו כל מקום יישוב, זכאי לדף ערך. ALC • כ"ז בחשוון ה'תשע"ב • 18:12, 23 בנובמבר 2011 (IST)
replies: text: ::::::::: כנ"ל. Trilliane - שיחה 18:37, 23 בנובמבר 2011 (IST)
replies: text: ::::::::::Lostam, במשפט "אני נוטה להסכים שהחשיבות של בית ספר תיכון שהוקם לפני שנתיים-שלוש, ועדיין לא הצמיח בוגרים או הצמיח מחזור אחד - מוטלת בספק וצריכה הוכחה מיוחדת" הוכחת את טענתי - לא כל בית ספר זכאי לערך. עידו • שיחה 17:27, 25 בנובמבר 2011 (IST)

text: ::::::: חיפה, אתה יכול לתת לי דוגמה למספיק בתי ספר כאלה? כי אני לא מכירה כאלה, באמת. אני מפרגנת לכל דבר שנראה לי ראוי לפרגון, והיו ערכים שלא תמכתי בחשיבותם. יש גם מספיק בתי ספר נטולי ייחוד שיש עליהם ערכים (בעיניי בצדק, מהטעמים שציין לאסתם) ולכן אני חושבת שעצם העובדה שמדובר בבית ספר ותיק וגדול מספיקה, אבל הייחוד רק מוסיף. Trilliane - שיחה 18:37, 23 בנובמבר 2011 (IST)
replies: text: :::::::: את מטרידה אותי לשווא - וזוהי התנהגות בלתי הגונה ועזת מצח. הרי כתבת לעיל שמבחינתך כל בית ספר תיכון זכאי לערך. אז למה בדיוק את מטריחה אותי בשאלה עובדתית שהיא בלתי רלוונטית מבחינתך - כלומר שאלת ייחודו של בית הספר? חיפה-חיפה-עיר-עם-עתיד - שיחה 00:26, 25 בנובמבר 2011 (IST)
replies: text: ::::::::: אם אתה חש מוטרח ראה עצמך פטור מלענות. אני מבינה שאתה מרשה לעצמך לזרוק טענות כמו "אלה דברים שקיימים במספיק בתי ספר" בלי לעמוד מאחוריהן, אבל כבר לא אכפת לי; אין לי רצון להמשיך להידיין איתך לאור סגנון הפנייה המכוער שלך אליי. Trilliane - שיחה 00:36, 25 בנובמבר 2011 (IST)

text: :::::אני תומך בהבהרת החשיבות כפי שהובעה על ידי Lostam.  ‏Ovedc • שיחה • אמצו ערך יתום! 09:41, 27 בנובמבר 2011 (IST)
thread_title: דיון חשיבות

message: ילדי שניר לא עברו ללמוד בהר וגיא לפני כמה שנים? או שמדובר רק על חלקם? Tzafrir - שיחה 14:23, 28 בנובמבר 2011 (IST)
replies: text: למיטב ידיעתי, כן, לפחות חלקם (ראה, למרבה הצער, נציג הקיבוץ בדף "נזכור" של "הר וגיא"). עם זאת, החלוקה בין שלושת בתי הספר האזוריים של מועצה אזורית הגליל העליון כבר אינה מובהקת כפי שהייתה בעבר (לפי חלוקה לתנועות קיבוציות), ואף יש שיתופי פעולה ביניהם, כפי שמעיד לוח ההסעות של השילוב האזורי באתר עינות ירדן. אם איני טועה, לומדים בעינות ירדן כיום גם לא מעט תלמידים מקריית שמונה ומיישובים נוספים באזור, אבל דרוש מקור יותר מהימן לזה. אמנון שביט • שיחה 18:02, 30 בנובמבר 2011 (IST)
thread_title:  שניר 

message: האם האנשים הבאים הם בוגרי המוסד?
* עמירם לוין (מתוך להבות הבשן)
* זיו בטר (מתוך להבות הבשן)
אנא הוסיפו כאן שמות לפי הצורך. Tzafrir - שיחה 14:34, 28 בנובמבר 2011 (IST)
thread_title:  בוגרים 

message: ראיתי שנוספה תמונה לערך (תודה לתורם) אבל האם היא באמת משקפת אותו נאמנה? כלומר, כל מה שרואים בה זה עץ, פיסת דשא ושביל (וכמה פחי זבל... ;-))... זה יכול להיות בכל מקום. אני לא טוענת שהתמונה צולמה במקום אחר, אלא שלתחושתי היא לא ממש תורמת לערך (אם כי היא הירוק בהחלט עושה לי נעים בעין ומשרה עליי רגיעה, מודה). Trilliane - שיחה 12:56, 29 בנובמבר 2011 (IST)
replies: text: בתור מי שצילם: כתבתי בתקציר ההוספה שאני לא בטוח שהיא משפרת את הערך. אולי היא משקפת את האווירה. אין לי התנגדות להורידה ובוודאי שאין לי התנגדות להחליפה בתמונה אחרת. הסתובבתי בעמיר באחת השבתות וצילמתי כמה תמונות. בית הספר היה סגור ולכן זו התמונה היחידה שיש לי. Tzafrir - שיחה 14:41, 29 בנובמבר 2011 (IST)
thread_title:  תמונה 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://sites.google.com/a/sulam.co.il/eynot-yarden/ נמצא כקישור שבור. מומלץ להוסיף https://web.archive.org/web/20101123142820/http://sites.google.com/a/sulam.co.il/eynot-yarden/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:31, 13 באפריל 2024 (IDT)
thread_title:  נמצאו קישורים חיצוניים שצריכים תיקון (אפריל 2024)